মন্টিনিগ্রো ফুটবল অ্যাসোসিয়েশন

মন্টিনিগ্রো ফুটবল অ্যাসোসিয়েশন (মন্টিনিগ্রীয়: Fudbalski savez Crne Gore, Фудбалски савез Црне Горе, ; এছাড়াও সংক্ষেপে এফএসসিজি এবং এমএফএ নামে পরিচিত) হচ্ছে মন্টিনিগ্রোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩১ সালে যুগোস্লাভিয়ার ফুটবল অ্যাসোসিয়েশনের একটি উপ-সমিতি হিসেবে প্রতিষ্ঠিত হয়েছে। ২০০৩ সাল থেকে মন্টিনিগ্রো ২০০৬ সালে স্বাধীনতা ঘোষণার পূর্ব পর্যন্ত এফএসসিজি ফুটবল অ্যাসোসিয়েশন অফ সার্বিয়া এবং মন্টিনিগ্রোর মধ্যে একটি উপ-সমিতির অংশ ছিল।  এটি প্রতিষ্ঠার ৭৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭৬ বছর পর ২০০৭ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর মন্টিনিগ্রোর রাজধানী পোদগোরিচায় অবস্থিত।

এই সংস্থাটি মন্টিনিগ্রোর পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে মন্টিনিগ্রীয় প্রথম, দ্বিতীয় এবং তৃতীয় লীগের মতো প্রতিযোগিতার সকল কার্যক্রম পরিচালনা করে। বর্তমানে মন্টিনিগ্রো ফুটবল অ্যাসোসিয়েশনের সভাপতির দায়িত্ব পালন করছেন দেয়ান সাভিচেভিচ এবং সাধারণ সম্পাদকের দায়িত্ব পালন করছেন মমির দিয়ুর্দিয়েভাচ।

কর্মকর্তা

 অবস্থান  নাম সভাপতি  দেয়ান সাভিচেভিচ সহ-সভাপতি  মিলেঙ্কো মারাস মিতার মাতিয়াসেভিচ সাধারণ সম্পাদক  মমির দিয়ুর্দিয়েভাচ কোষাধ্যক্ষ  মির্কো ইয়ানিচিচ গণমাধ্যম এবং যোগাযোগ পরিচালক  ব্রাঙ্কো লাতিনোভিচ প্রযুক্তিগত পরিচালক  মিলোভান দিয়ুকানোভিচ ফুটসাল সমন্বয়কারী   জাতীয় দলের কোচ (পুরুষ)  ফারুক হাজিবেগিচ জাতীয় দলের কোচ (নারী)  মির্কো মারিচ রেফারি সমন্বয়কারী  আমিল গেরিনা

তথ্যসূত্র

বহিঃসংযোগ

 ফিফা-এ মন্টিনিগ্রো ফুটবল অ্যাসোসিয়েশন  
 উয়েফা-এ মন্টিনিগ্রো ফুটবল অ্যাসোসিয়েশন 

বিষয়শ্রেণী:মন্টিনিগ্রো ফুটবল অ্যাসোসিয়েশন
বিষয়শ্রেণী:১৯৩১-এ মন্টিনিগ্রো-এ প্রতিষ্ঠিত
বিষয়শ্রেণী:১৯৩১-এ প্রতিষ্ঠিত ক্রীড়া সংস্থা
বিষয়শ্রেণী:মন্টিনিগ্রোর ক্রীড়া নিয়ন্ত্রণ সংস্থা
বিষয়শ্রেণী:মন্টিনিগ্রোর ফুটবল পরিচালনা পরিষদ
বিষয়শ্রেণী:উয়েফার সদস্য
বিষয়শ্রেণী:ফিফার সদস্য